በ2 ሺህ 341 የመድኃኒት ችርቻሮ ንግድ ድርጅቶች እና የምግብና መጠጥ ተቋማት ላይ  እርምጃ ተወሰደ
በ2 ሺህ 341 የመድኃኒት ችርቻሮ ንግድ ድርጅቶች እና የምግብና መጠጥ ተቋማት ላይ አስተዳደራያዊና ህጋዊ እርምጃ መውሰዱን የአዲስ አበባ ምግብ፣ መድኃኒትና ጤና ክብካቤ አስተዳደርና ቁጥጥር ባለስልጣን ገለጸ።የባለስልጣኑ አንደኛ መደበኛ ጠቅላላ ጉባኤ ለሁለት ቀናት በቢሾፍቱ ከተማ በተካሄደበት ወቅት የባለስልጣኑ ምክትል ዋና ዳይሬክተር ወይዘሮ ዓለምጸሐይ ጳውሎስ እንደገለጹት፥ እርምጃ የተወሰደባቸው የአገልግሎት አሰጣጥ ችግር በተስተዋለባቸው ተቋማት ላይ ነው።በመሆኑም ባለስልጣኑ ባለፉት ዘጠኝ ወራት ባደረገው ቁጥጥር ከጽሁፍ ማስጠንቂያ እስከ ሥራ ፈቃድ እገዳ የሚደርስ እርምጃ በተቋማቱ ላይ ወስዷል።ባለስልጣኑ በተያዘው ዓመት በመዲናዋ በሚገኙ 36 ሺህ 756 የምግብና መጠጥ ተቋማት፣ በ788 የመድኃኒት ችርቻሮ ንግድ ድርጅቶችና በ1 ሺህ 253 የምግብና የመጠጥ ኢንዱስትሪዎች ላይ ክትትልና ቁጥጥር ማድረጉም ተጠቁሟል፡፡/ኢዜአ/